บขส. บริการประชาชนเดินทางกลับเข้ามาทำงานในกรุงเทพมหานคร
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กล่าวว่า ได้เตรียมความพร้อมในการให้บริการประชาชนที่เดินทางกลับเข้ามาทำงานในกรุงเทพมหานคร ซึ่งสถานการณ์ขณะนี้เป็นไปตามการคาดการณ์ โดยได้รับความร่วมมือจาก ขสมก. ช่วยระบายผู้โดยสารที่มาถึงยังสถานี รวมถึงมีการจัดระเบียบผู้ให้บริการรถแท็กซี่เพื่อช่วยระบายผู้โดยสารที่ตกค้าง ซึ่งคาดว่าตลอดทั้งวันจำนวนผู้โดยสารจะหน้าแน่นเนื่องจากเป็นวันสุดท้ายของช่วงวันหยุดยาวปีใหม่ บขส. สรุปสถานการณ์เดินทางเข้ากรุงเทพฯ ด้วยรถ บขส. และรถร่วม ในช่วงเช้าของวันที่ 3 ม.ค. 65 พบว่า มีประชาชนเดินทางกรุงเทพฯ แล้วประมาณ 33,000 คนบขส. ให้ความสำคัญกับมาตรการควบคุมการแพร่ระบาดของโรคโควิด-19 มีการฉีดและเช็ดทำความสะอาดรถที่ให้บริการ พร้อมประสานกรมควบคุมโรคให้บริการตรวจคัดกรองด้วย ATK ซึ่งสามารถตรวจคัดกรองได้วันละ 1,000 คน สำหรับประชาชนที่ต้องการสอบถามข้อมูลการเดินทางเพิ่มเติม สามารถติดต่อ Call Center 1490 เรียก บขส. ตลอด24 ชั่วโมง